# **OSNOVNA ŠKOLA ANŽ FRANKOPAN KOSINJ**

**Gornji Kosinj 49**

**53 203 Kosinj**

## **ŠKOLSKI KURIKUL**

## **za**

## **školsku godinu 2014./2015.**

**Rujan 2014. god.**

**SADRŽAJ**

1. **Plan izrade Školskog kurikula……………………………………………………2**
2. **Vizija i misija škole…………………………………………………………………3**

**2.1. Vizija……………………………………………………………………………..3**

**2.2. Misije…………………………………………………………………………….3**

**2.3. Kurikulska područja……..……………………………………………………3**

1. **Vrijednosti i načela školskog kurikula………………………………………….3**
2. **Opis unutarnjih i vanjskih uvjeta u kojima se realizira ŠK………………….4**
3. **Analiza potreba i interesa učenika………………………………………………5**
4. **Područja razvoja učenika…………………………………………………………6**
5. **Način praćenja i vrednovanja realizacije cijelog kurikula s jasno izraženim indikatorima uspješnosti……………………………………………..9**
6. **Izborna nastava……………………………………………………………………10**

**8.1. Rimokatolički vjeronauk……………………………………………………10**

**8.2. Informatika…………………………………………………………………….11**

**8.3. Njemački jezik………………………………………………………………...12**

1. **Dopunska nastava………………………………………………………………...14**

**9.1. Engleski jezik…………………………………………………………………14**

**9.2. Matematika……………………………………………………………………15**

1. **Izvanučionička nastava………………………………………………………….16**

**10.1. Gorska Hrvatska……………………………………………………………16**

**10.2. Proljeće u prirodi…………………………………………………………...18**

**10.3. Životne zajednice…………………………………………………………...19**

1. **Izvannastavne aktivnosti………………………………………………………...20**

**11.1. Sigurno u prometu…………………………………………………………20**

**11.2. Dramsko-recitatorska grupa……………………………………………...22**

**11.3. Pjevački zbor………………………………………………………………..23**

1. **Izleti i ekskurzije…………………………………………………………………..24**

**12.1. Izlet u Istru…………...………………………………………………………24**

Temeljem članka 28. Zakona o odgoju i obrazovanju u osnovnoj i srednjoj školi, Školski odbor na sjednici održanoj 15.09.2014. na prijedlog Učiteljskog vijeća i Vijeća roditelja d o n o s i

**ŠKOLSKI KURIKUL**

**OSNOVNE ŠKOLE ANŽ FRANKOPAN KOSINJ**

***1. Plan izrade Školskog kurikula***

Školski tim je osnovan 14. travnja 2014. god. a čine ga Danijel Gregov, pedagog i učitelj povijesti, Mirjana Prša, učiteljica hrvatskog jezika i Ivana Rukavina, knjižničarka. Članovi tima su prošli trodnevnu edukaciju u Gospiću, u OŠ dr.Jure Turića od 13. do 15. svibnja. Na edukaciji su timu dodijeljene trenerice Vesna Orešković i Lidija Bregant Jelić. Po povratku u školu je 20. svibnja dogovoreno u svrhu izrade školskog kurikula posebno osmišljenim upitnicima opsežno ispitati stavove učenika, roditelja i učitelja. Nastojalo se ispitati jake i slabe strane škole te prikupiti prijedloge za poboljšanje vlastitog rada.

Na temelju rezultata provedenih anketa i donesenih zaključaka , učitelji su na UV 10. lipnja 2014. u slobodnoj diskusiji istaknuli i neke druge pozitivne aspekte škole: idealno ozračje koje potiče komunikaciju i zdrave međuljudske odnose ( u školu svi dolaze s dobrim raspoloženjem i iz nje izlaze); iznimno rijetke pojave bilo kakvog oblika nasilja ili konflikta između učenika, kontinuirano stručno usavršavanje svih djelatnika škole, opremljenost školske knjižnice te mali razredni odjeli u kojima se može prakticirati fleksibilan pristup nastavi. Tu se može dodati i kreativnost, snalažljivost i kompetentnost učenika sa sela u brojnim praktičnim aktivnostima. U nedostatke su ponovno nabrojena duga putovanja učenika i učitelja te slaba prostorno-materijalna opremljenost škole.

Osmišljena je vizija škole i učitelji su dobili zadatak prema svojim nastavnim područjima osmisliti individualne misije u roku tjedan dana (17. lipnja).

Školski tim se jedanput tjedno (četvrtkom) sastajao prikupljajući materijale od učitelja, planirajući i osmišljavajući daljnje korake izrade školskog kurikula.

18. lipnja upućen je mail trenerima i dogovoren 1. supervizijski sastanak 20. lipnja 2014.. Na sastanku su dogovoreni daljnji rokovi za UV.

U kolovozu 2014. se prikuplja materijal i izrađuje školski kurikul te upućuje mail trenerima zbog izmjena i dopuna.

Sljedeći korak je usvajanje školskog kurikula te realizacija od rujna šk.g.2014./2015. Učitelji će u godišnjem planu i programu navesti vrijeme i sadržaje realizacije školskog kurikula.

U prosincu će se vrednovati realizacija i u obliku izvješća o realizaciji upoznati trenere tijekom 2. supervizijskog sastanka planiranog za siječanj 2015.

***2. Vizija i misija škole***

***2.1. Vizija:*** Škola- mjesto koje volim

***2.2.Misije*** *:* - Kosinj-eko oaza

* Putujem s kartom
* Mogu napraviti sam
* Pozor, snima se!
* Učim, igram se, družim se
* Zdravi u zdravom okolišu

***2.3. Kurikulska područja:***

* Jezično-komunikacijsko - Učim, igram se, družim se
* Učiti kako učiti - Učim, igram se, družim se
* Tehničko i informatičko - Mogu napraviti sam, Pozor, snima se!
* Prirodoslovno - Putujem s kartom
* Zdravlje, sigurnost i zaštita okoliša - Kosinj-eko oaza, Zdravi u zdravom okolišu

***3. Vrijednosti i načela školskog kurikula***

Vizija škole u narednom razdoblju obuhvaćala bi kreativno i zabavno osmišljavanje izvannastavnog vremena učenika u kojem će oni steći potrebne vještine, učvrstiti svoja znanja te napredovati u osobnom i socijalnom razvoju.

U svrhu praktične provedbe školske vizije, učitelji su osmislili više svojih osobnih misija koje će se odvijati na 3 osnovna školska punkta u kojima bi učenici ciklički sudjelovali:

* Kutak radionice s društvenim i didaktičkim igrama
* Kutak za izradu projekata, plakata i sl.
* Raznovrsne sportske aktivnosti.

Pri osmišljavanju ovih misija , učitelji su ravnomjerno uzeli u obzir potrebu za proširenjem učenicima najzanimljivijih dijelova redovnog nastavnog plana i programa, lokalne zavičajne teme, praktičan rad te osobni i socijalni razvoj svakog učenika.

***4. Opis unutarnjih i vanjskih uvjeta u kojima se realizira ŠK***

Školu pohađa ukupno 32 učenika u jednoj matičnoj školi u Gornjem Kosinju i dvije područne škole u Vukelić Selu i Rudinci. U matičnoj školi postoji kombinirani razredni odjel od 1. do 4. razreda te samostalni viši odjeli , dok su u područnim školama po jedan kombinirani razredni odjel RN. Budući da broje manje od 5 učenika, njihova je budućnost neizvjesna već od ove jeseni. Sama škola kao samostalni subjekt vjerojatno će biti ukinuta na jesen 2015. Ukupan broj djelatnika škole je 22, a rad je organiziran u jednoj smjeni. Izuzev predmeta glazbena kultura, priroda i biologija, nastava je u potpunosti stručno zastupljena. U matičnoj školi ne postoje prostorije van redovne nastavne funkcije, dapače nedostaje školska kuhinja, sportska dvorana, posebni informatički i drugi kabineti te spremišta.

Škola pripada području posebne državne skrbi s izrazito otežanim uvjetima rada. Većina učenika su putnici , čiji radni dan započinje oko 5.15 sati, a završava, ovisno o rasporedu, oko 14.30-15.00 sati. Školski autobus putuje netom prije, odnosno poslije same nastave. Upisno područje kontinuirano nazaduje - depopulirano je, prometno izolirano od većih središta, infrastrukturno zaostalo, ekonomski uništeno i s niskom obrazovnom strukturom preostalog stanovništva. Navedeni problemi uzrokuju to da su učenici preokupirani već s redovnom školskom obavezom , a da kod kuće najčešće ne uživaju potporu u pogledu obrazovanja. Pored toga što se učenici nakon odlaska iz osnovne škole najčešće više ne vraćaju u rodni kraj, kroz nekoliko godina neće preostati niti jedno dijete na području Kosinja za upis u školu. Škola već godinama ne upisuje više od 3 nova učenika godišnje. Najveći broj učitelja su također putnici , u školi su zaduženi samo na dio radnog vremena te najčešće rade i u drugim školama. Stoga oni rade ekspeditivno i vremenski dosta ograničeno, a visoki troškovi života , međusobna izoliranost učenika te pasivnost i siromaštvo stanovništva čine svaki ambiciozniji plan neizvedivim.

Zbog kontinuiranog manjka novčanih sredstava koja se izdvajaju za obrazovanje u RH, u školi nedostaje pomoćnih nastavnih sredstava i pomagala, a tu se nadovezuju i problemi redovite opskrbe električnom energijom , telefonom, internetskom vezom adekvatnim grijanjem i prohodnim cestama uslijed snijega ili poplava.

***5. Analiza potreba i interesa učenika***

Učenici su školu ocijenili jako visokim ocjenama, i to kroz 66 pitanja podijeljenih u 9 cjelina: Odnos prema školi, Nastava, plani program, Razvoj životnih vještina, Ocjenjivanje, Nastavnici, Odnosi s drugim učenicima, Odnosi s nastavnicima, Strah od škole te Upravljanje i organizacija škole. Značajan broj ispitanih učenika poželio je raznovrsnije nastavne metode, još više razviti komunikaciju s učiteljima, sudjelovanje pri donošenju odluka važnih za školu te prostor za druženje. Također, na listu želja su dodali svoje želje za više izvannastavnih aktivnosti u najširem smislu, izradu različitih plakata i projekata, provedbu raznih natjecanja te sportske aktivnosti.

Roditelji su odgovarali na 43 pitanja podijeljenih na cjeline: Dijete i škola, Poticanje učenika, Podrška učenicima, Nastava i ocjenjivanje, Razvoj životnih vještina, Odnos nastavnika prema učenicima, Odnosi unutar škole, Upravljanje školom te komunikacija s roditeljima. Sve ocjene su bile izrazito pozitivne, osim onih koje se odnose na pružanje niza zanimljivih izvannastavnih i izvanškolskih aktivnosti, sudjelovanja učenika u donošenju odluka o životu i radu škole te uključenosti roditelja u različite aktivnosti škole. Drugih sugestija nije bilo.

Učitelji su odgovarali na 127 pitanja podijeljenih u cjeline: Nastavni plan i program, Razvoj životnih vještina, Učenje i poučavanje, Zadovoljavanje individualnih potreba učenika, Ocjenjivanje kao dio poučavanja, Izvještavanje o napredovanju učenika, Podrška učenicima, osobni i socijalni razvoj, Profesionalno usmjeravanje učenika, Praćenje napredovanja i postignuća, Podrška pri učenju, Povezanost škole s lokalnom upravom i samoupravom, Povezanost škole s drugim školama i ustanovama, Školsko ozračje, Očekivanje i poticanje postignuća, Smještaj i opremljenost škole, Škola i roditelji, Jednakost i pravednost, Osiguravanje resursa, Zaposlenici, suradnici, osoblje, Profesionalni razvoj zaposlenika, Upravljanje novčanim sredstvima, Ciljevi i razvojna politika, Samovrednovanje, Planiranje poboljšanja, Rukovođenje, Zadovoljstvo odnosima i Zadovoljstvo školom. Značajan broj učitelja je nezadovoljavajuće odgovorio na pitanja o uključenosti učenika u procese odlučivanja u školi, izvannastavne i izvanškolske aktivnosti, o postojanju odgovarajućih radnih prostorija za učitelje odnosno društvenih prostorija za učenike, o dostatnosti financijskih sredstava za kvalitetan rad te o razini opremljenosti škole informatičkom opremom, nastavnim pomagalima, namještajem i drugom opremom.

***6. Područja razvoja učenika***

Kurikulsko područje: jezično-komunikacijsko

1. **Ciklus(razred):** 7., 5.-8.
2. **Cilj:** zdrava i nezdrava prehrana, na kreativan i zabavan način nadograditi izražavanje
3. **Obrazloženje cilja:** razvijati svijest o važnosti zdravih prehrambenih navika, razvoj kreativnosti, vještine crtanja i pisanja, komunikacijskih vještina, socijalne osjetljivosti
4. **Očekivani ishodi/postignuća:** važnost zdrave prehrane za ljudski život, literarnim uratcima o slobodnom vremenu, ljepotama zavičaja i boravku u prirodi, tradicijskim običajima… poboljšati komunikacijske vještine (pravopis, bogatiji rječnik…), pozitivan odnos prema svijetu, osobama, prirodi, iznositi svoje mišljenje, slušati i uvažavati druge
5. **Način realizacije:**

* Oblik- grupni, rad u paru
* Sudionici- učenici, učitelj engl. jezika, učitelj hrv. jezika
* Načini učenja- razgovor, prikupljanje materijala, izrada plakata, prezentacija, demonstracija
* Metode poučavanja: pomaganje pri radu, poticanje učenika na rad, usmjeravanje
* Trajanje izvedbe- tijekom šk. g.

1. **Potrebni resursi/moguće teškoće:** hamer, papir, škare, ljepilo, boje, isječci iz tiska
2. **Način praćenja i provjere ishoda/postignuća:** učenički uratci, ankete plakati
3. **Odgovorne osobe:** ravnatelj, pedagog, Prša Mirjana, Tea Vukelja Tomljenović

Kurikulsko područje: učiti kako učiti

1. **Ciklus(razred):** 1.- 4.
2. **Cilj:** učenje kroz igru, primjena matematičkih znanja u svakodnevnom životu kroz igre „ Čovječe ne ljuti se „ i „Školica“
3. **Obrazloženje cilja:** novim i raznolikim metodama obnavljati stara i proširiti nova znanja učenika iz pojedinih nastavnih predmeta, bolja primjena matematičkih znanja, razvijeno logičko mišljenje i zaključivanje u skladu s razvojem tehnologije
4. **Očekivani ishodi/postignuća:** unaprijediti metode učenja, vježbanja i ponavljanja, uspješnije regulirati procese učenja, pronaći prikladan način učenja- individualno pronaći uspješne strategije za cjeloživotno učenje, primjena osnovnih matematičkih operacija, SI-mjernih jedinica, snalaženje u novonastalim situacijama
5. **Način realizacije:**

- Oblik: grupni, rad u paru, individualni

- Sudionici - učenici RN matične škole, učiteljica RN, knjižničarka

* Načini učenja- crtanje, pisanje, lijepljenje, igranje edukativnih igara , učenici aktivno sudjeluju u rješavanju postavljenih zadataka, iznose svoja mišljenja, opažanja i zaključke, praktični rad
* Metode poučavanja - pomaganje pri radu, poticanje učenika na rad, usmjeravanje, osmišljavanje, demonstracija, razgovor, usmeno izlaganje, rad na tekstu
* Trajanje izvedbe - do 10 nastavnih sati tijekom šk. g. (mat)

1. **Potrebni resursi/moguće teškoće:** hamer papir, samoljepljiva folija u boji, papir, škare, ljepilo, boje, karton, prazne bočice jogurta**,** plastifikator, drvo
2. **Način praćenja i provjere ishoda/postignuća:** korištenje samostalno izrađenih edukativnih igara(Čovječe ne ljuti se, Školica )
3. **Odgovorne osobe:** učiteljica RN Pleša Marija i knjižničarka Rukavina Ivana

Kurikulsko područje: tehničko i informatičko

1. **Ciklus(razred):** 5.-8.
2. **Cilj:** izrada kratkog filma, razvoj praktičnih motoričkih vještina
3. **Obrazloženje cilja:** upoznavanje moderne tehnologije i medijske kulture, snalaženje s računalnim video-editorima, razvoj vještina za primjenu u svakodnevnom životu
4. **Očekivani ishodi/postignuća:** snimiti video materijal, obraditi ga na računalu, prikazati gotov uradak kolegama, obaviti manje kućanske električne popravke, razlikovati vrste drva, oblikovanje kartona
5. **Način realizacije:**

* Oblik: grupni rad
* Sudionici- učenici, učitelj informatike, učitelj tehničke kulture
* Načini učenja- samostalno snimanje i montiranje video materijala
* Metode poučavanja- frontalno izlaganje, individualno objašnjavanje
* Trajanje izvedbe - tijekom šk. g.

1. **Potrebni resursi/moguće teškoće**: video kamera, novije računalo, potreban električni materijal, uzorci drva, alat za obradu, ljepilo, škare
2. **Način praćenja i provjere ishoda/postignuća**
3. **Odgovorne osobe:** učitelj tehničke kulture i učitelj informatike

Kurikulsko područje: prirodoslovno te zdravlje, sigurnost i zaštita okoliša

1. **Ciklus(razred):** 5.-8.
2. **Ciljevi:**

* vještina snalaženja na geografskoj karti;
* izrada herbarija;
* ekološka poljoprivreda;
* pčelarstvo.

**Obrazloženje ciljeva:**

* bolja kartografska pismenost učenika;
* dodatna aktivnost i interes za ekološki aspekt življenja, proširivanje znanja iz prirode i biologije, u zavičajnom kontekstu razvoj ekološke svijesti i potrebe za održivim razvojem te univerzalna primjena istih;
* ukazati na potrebu očuvanja kvalitete okoliša;
* ljubav prema pčelarstvu, poticanje na pravilnu prehranu, briga o zdravlju, svijest o štetnim posljedicama pušenja, konzumiranja alkohola i droga.

1. **Očekivani ishodi/postignuća:**

- spoznati važnost geografske karte u različitim društvenim segmentima, upoznati se s različitim prostorima i kartografskim vještinama,

- osmisliti herbarij, upoznati vrste biljaka, sudjelovati u zaštiti endemskih vrsta, razviti znatiželju učenika za prirodu, svijet i prirodne pojave, razviti ekološku svijest i spoznati utjecaj onečišćenja, globalnog zatopljenja i sl.;

- nabrojiti i opisati ekološke agrotehnike u proizvodnji;

- upoznavanje života i rada pčela, postupaka dobivanja meda, razlikovanje vrsta, kvalitete i vrijednosti prirodnog meda, utjecaj prehrane i vlastitog ponašanja na zdravlje, donijeti odgovorne i osviještene odluke, odgovoran odnos prema očuvanju okoliša i njegovih izvora.

1. **Način realizacije:**

* Oblik: grupni rad
* Sudionici: učenici, roditelji, vjeroučitelj, učitelj geografije, učitelj povijesti, učitelj kemije, učitelj biologije
* Načini učenja: proučavanje više tipova geografskih karata, snalaženje na karti pomoću kompasa i dr. sredstava, crtanje geografskih karti (zavičajna, karta domovine..), računanje udaljenosti;
* sakupljanje i prešanje biljaka razlikovanje vrsta i slaganje herbarija, poznavanje naziva i važnosti biljaka, proučavanje tekstova i drugih materijala, izrada plakata po temama, promatranje, izvođenje pokusa, analiziranje

- Metode poučavanja: frontalno izlaganje, individualno objašnjavanje, savjetovanje, organiziranje aktivnosti u prirodi, demonstracija, usmeno izlaganje, poticanje, analiziranje

- Trajanje izvedbe- listopad, siječanj, veljača, svibanj

1. **Potrebni resursi/moguće teškoće:** geografske karte (topografske), kompasi, GPS, ljepilo, škare, flomasteri, boje, geometrijski pribor, materijal za herbarij, misni pribor, pčelarski pribor, didaktički setovi s priborom za ispitivanje svojstava vode
2. **Način praćenja i provjere ishoda/postignuća**
3. **Odgovorne osobe:** učitelj kemije i biologije, pedagog, učiteljica geografije

***7. Načini praćenja i vrednovanja realizacije cijelog kurikula s jasno izraženim indikatorima uspješnosti***

* Plakati
* Literarni radovi
* Stripovi
* Ankete
* Edukativne igre
* Kratki film/ovi
* Radni listovi
* Slijepe karte
* Herbarij
* Prezentacije
* Fotografije
* Izvještaji
* Osobni tjedni jelovnik

***8.IZBORNA NASTAVA***

Izvedbeni planovi i programi izborne nastave fizički su izdvojeni iz Školskog kurikula za školsku godinu 2014./2015. i predstavljaju njegov sastavni dio.

**8.1. Rimokatolički vjeronauk**

|  |  |
| --- | --- |
| **Naziv aktivnosti, programa**  **i/ili projekta:** | **Rimokatolički vjeronauk, izborna nastava** |
| **Razred:** | **1.-8. razred + PRO u Vukelić Selu i Rudinci** |
| **Planirani broj učenika:** | **28** |
| **Planirani broj sati:** | **2 sata tjedno** |
| **Ciljevi aktivnosti, programa**  **i/ili projekta:** | * **Izgraditi stav otvorenosti prema transcendenciji za postavljanje pitanja o najdubljem smislu čovjekova života** * **Ostvariti zrelu ljudsku i vjerničku osobnost** * **Biti sposoban povezati biblijske poruke sa svakodnevnim životom** * **Upoznati druge i različite od sebe te izgrađivati osjećaj poštovanja prema drugima** |
| **Namjena aktivnosti, programa**  **i/ili projekta:** | **Povezivanje Božje objave i crkvene tradicije sa životnim iskustvom učenika s ciljem ostvarivanja sustavnog i cjelovitog upoznavanja katoličke vjere na informativnoj, spoznajnoj, doživljajnoj i djelatnoj razini radi postignuća zrelosti kršćanske vjere.** |
| **Nositelj/i aktivnosti, programa**  **i/ili projekta i njihova odgovornost:** | **Vjeroučitelj Ivan Hodak** |
| **Način realizacije aktivnosti, programa**  **i/ili projekta:** | **-predavanje**  **-individualni rad**  **-rad u grupama**  **-istraživački rad**  **-posjet sakralnim objektima** |
| **Vremenik aktivnosti, programa**  **i/ili projekta:** | **Dva sata tjedno tijekom nastavne godine** |
| **Način vrednovanja i način korištenja**  **rezultata vrednovanja:** | **Vrjednovanje se vrši usmenim i pismenim putem opisnim i brojčanim ocjenama, a komponente vrjednovanja su: znanje, zalaganje, stvaralačko izražavanje i kultura komuniciranja.** |
| **Detaljan troškovnik aktivnosti, programa**  **i/ili projekta:** | **Potrošni materijal** |

**8.2. Informatika**

|  |  |
| --- | --- |
| **Naziv aktivnosti, programa**  **i/ili projekta:** | **Informatika, izborna nastava** |
| **Razred:** | **5.-8. razred** |
| **Planirani broj učenika:** | **17** |
| **Planirani broj sati:** | **2 sata tjedno** |
| **Ciljevi aktivnosti, programa**  **i/ili projekta:** | * **Steći temeljna znanja o radu s računalom** * **Stvaranje osnova za nadogradnju u daljnjem tijeku školovanja** |
| **Namjena aktivnosti, programa**  **i/ili projekta:** | **Korištenje stečenih znanja i vještina u svakodnevnom životu za lakše razumijevanje nastavnog gradiva, brže i kvalitetnije rješavanje postavljenih zadataka, proširivanje znanja, komunikaciju i zabavu.** |
| **Nositelj/i aktivnosti, programa**  **i/ili projekta i njihova odgovornost:** | **učitelj informatike** |
| **Način realizacije aktivnosti, programa**  **i/ili projekta:** | **-putem redovne nastave u informatičkoj učionici, kroz različite oblike i metode poučavanja i učenja** |
| **Vremenik aktivnosti, programa**  **i/ili projekta:** | **Dva sata tjedno tijekom nastavne godine** |
| **Način vrednovanja i način korištenja**  **rezultata vrednovanja:** | **Opisno i brojčano vrjednovanje postignuća učenika u skladu s rezultatima, ciljevima, zadaćama i sadržajima.** |
| **Detaljan troškovnik aktivnosti, programa**  **i/ili projekta:** | **Potrošni materijal** |

**8.3. Njemački jezik**

|  |  |
| --- | --- |
| **Naziv aktivnosti, programa**  **i/ili projekta:** | **Njemački jezik, izborna nastava** |
| **Razred:** | **4.-8. razred** |
| **Planirani broj učenika:** | **22** |
| **Planirani broj sati:** | **2 sata tjedno** |
| **Ciljevi aktivnosti, programa**  **i/ili projekta:** | * **Motivirati učenike za učenje stranog jezika te upoznati osnovne podatke o njemačkom govornom području** * **Usvajanje novog vokabulara** * **Izražavanje vlastitog mišljenja o zadanoj temi** * **Razumijevanje teksta** * **Opisi i pisanje sastavaka** |
| **Namjena aktivnosti, programa**  **i/ili projekta:** | **Poticati učenike na korištenje znanja, provjera razumijevanja teksta, odgovaranje na pitanja, opis slike, uvježbavanje, proširivanje i utvrđivanje znanja** |
| **Nositelj/i aktivnosti, programa**  **i/ili projekta i njihova odgovornost:** | **Tomislav Vukelić, učitelj njemačkog jezika** |
| **Način realizacije aktivnosti, programa**  **i/ili projekta:** | **-rad u grupama, rad u parovima, korištenje učionice i vanjskog područja** |
| **Vremenik aktivnosti, programa**  **i/ili projekta:** | **Dva sata tjedno tijekom nastavne godine** |
| **Način vrednovanja i način korištenja**  **rezultata vrednovanja:** | **Opisno i brojčano vrjednovanje postignuća učenika u skladu s rezultatima, ciljevima, zadaćama i sadržajima.** |
| **Detaljan troškovnik aktivnosti, programa**  **i/ili projekta:** | **Potrošni materijal** |

***9.DOPUNSKA NASTAVA***

U šk.god. 2014./2015. za sve učenike koji budu s teškoćama usvajali nastavno gradivo tijekom redovne nastave organizirat će se dopunska nastava, i to na slijedeći način:

**9.1. Engleski jezik**

|  |  |
| --- | --- |
| **Naziv aktivnosti, programa**  **i/ili projekta:** | **Engleski jezik, dopunska nastava** |
| **Razred:** | **1.-4. razred** |
| **Planirani broj učenika:** | **Prema potrebi** |
| **Planirani broj sati:** | **1 sat tjedno** |
| **Ciljevi aktivnosti, programa**  **i/ili projekta:** | * **Ponavljanje i proširivanje sadržaja redovite nastave, razvijanje usmenog i pismenog izražavanja na engleskom jeziku** * **Poticanje ljubavi prema pisanoj riječi i čitanju, te buđenje interesa za čitanje na stranom jeziku** |
| **Namjena aktivnosti, programa**  **i/ili projekta:** | **Učenicima 1.-4. razreda kojima je potrebno intenzivnije vježbanje nastavnog gradiva** |
| **Nositelj/i aktivnosti, programa**  **i/ili projekta i njihova odgovornost:** | **Tea Vukelja Tomljenović, učiteljica engleskog jezika** |
| **Način realizacije aktivnosti, programa**  **i/ili projekta:** | **Nastava će se provoditi u učionici uz korištenje tiskanih materijala te drugih medija** |
| **Vremenik aktivnosti, programa**  **i/ili projekta:** | **Jedan sat tjedno tijekom nastavne godine** |
| **Način vrednovanja i način korištenja**  **rezultata vrednovanja:** | **Individualno opisno praćenje učenika** |
| **Detaljan troškovnik aktivnosti, programa**  **i/ili projekta:** | **Potrošni materijal** |

**9.2.Matematika**

|  |  |
| --- | --- |
| **Naziv aktivnosti, programa**  **i/ili projekta:** | **Matematika, dopunska nastava** |
| **Razred:** | **1.-4. razred** |
| **Planirani broj učenika:** | **Prema potrebi** |
| **Planirani broj sati:** | **1 sat tjedno** |
| **Ciljevi aktivnosti, programa**  **i/ili projekta:** | * **Usvajanje osnovnih nastavnih sadržaja iz matematike** * **Usvajanje pozitivnog odnosa prema radu** * **Razvoj pamćenja, strpljivosti i urednosti** |
| **Namjena aktivnosti, programa**  **i/ili projekta:** | **Učenicima 1.-4. razreda kojima je potrebno intenzivnije vježbanje nastavnog gradiva** |
| **Nositelj/i aktivnosti, programa**  **i/ili projekta i njihova odgovornost:** | **Učiteljice razredne nastave u matičnoj školi i područnim razrednim odjelima** |
| **Način realizacije aktivnosti, programa**  **i/ili projekta:** | **Korištenje radne bilježnice, zbirke zadataka i dopunske literature iz matematike** |
| **Vremenik aktivnosti, programa**  **i/ili projekta:** | **Jedan sat tjedno tijekom nastavne godine** |
| **Način vrednovanja i način korištenja**  **rezultata vrednovanja:** | **Individualno opisno praćenje učenika** |
| **Detaljan troškovnik aktivnosti, programa**  **i/ili projekta:** | **Potrošni materijal** |

***10. IZVANUČIONIČKA NASTAVA***

Najvažnije obilježje i prednost izvanučioničke nastave je obogaćivanje nastavnih sadržaja plastičnim, zornim, egzemplarnim ali i specifičnim sadržajima koje nudi lokalna sredina u kojoj škola djeluje. Na taj način se kod učenika učvršćuje ranije stečeno znanje, šire spoznaje o vlastitom zavičaju te jačaju temelji i za sve druge spoznaje. U školskoj godini 2014./2015. stoga će se realizirati:

**10.1. Gorska Hrvatska**

|  |  |
| --- | --- |
| **Naziv aktivnosti, programa**  **i/ili projekta:** | **Gorska Hrvatska** |
| **Razred:** | **1.-4. razred + PRO u Vukelić Selu i Rudinci** |
| **Planirani broj učenika:** | **15** |
| **Planirani broj sati:** | **5 sati** |
| **Cilj aktivnosti, programa**  **i/ili projekta:** | * **Upoznati učenike s glavnim obilježjima Gorske Hrvatske** |
| **Zadaci aktivnosti, programa**  **i/ili projekta:** | * **Upoznati učenike s geografskim obilježjima Gorske Hrvatske** * **Upoznati učenike s florom i faunom Gorske Hrvatske** * **Upoznati učenike s klimom Gorske Hrvatske** * **Upoznati učenike sa sezonskim, kratkoročnim, dugoročnim promjenama u prirodi** * **Upoznati učenike s kulturnim znamenitostima Gorske Hrvatske.** |
| **Nositelj/i aktivnosti, programa**  **i/ili projekta i njihova odgovornost:** | **Učiteljice razredne nastave** |
| **Način realizacije aktivnosti, programa**  **i/ili projekta:** | **-predavanje**  **-individualni rad**  **-rad u grupama**  **-istraživački rad**  **-boravak u prirodi**  **-izrada plakata.** |
| **Vremenik aktivnosti, programa**  **i/ili projekta:** | **Pet nastavnih sati tijekom mjeseca listopada** |
| **Način vrednovanja i način korištenja rezultata vrednovanja:** | **Uspjeh u nastavi prirode i hrvatskog jezika. Razgovor o postignućima.** |
| **Detaljan troškovnik aktivnosti, programa**  **i/ili projekta:** | **Potrošni materijal** |

**10.2. Proljeće u prirodi**

|  |  |
| --- | --- |
| **Naziv aktivnosti, programa**  **i/ili projekta:** | **Proljeće u prirodi** |
| **Razred:** | **1.-4. razred MŠ + PRO u Vukelić Selu i Rudinci** |
| **Planirani broj učenika:** | **15** |
| **Planirani broj sati:** | **6 sati** |
| **Cilj aktivnosti, programa**  **i/ili projekta:** | * **Upoznati učenike s glavnim obilježjima proljetnih promjena u prirodi** |
| **Zadaci aktivnosti, programa**  **i/ili projekta:** | * **Upoznati učenike s glavnim obilježjima proljeća** * **Vježbati zapažanje, prepoznavanje i imenovanje biljaka i životinja u proljeće** * **Upoznati učenike s proljetnim promjenama promjenama u flori i fauni** |
| **Nositelj/i aktivnosti, programa**  **i/ili projekta i njihova odgovornost:** | **Učiteljice razredne nastave** |
| **Način realizacije aktivnosti, programa**  **i/ili projekta:** | **-predavanje**  **-individualni rad**  **-rad u grupama**  **-istraživački rad**  **-boravak u prirodi**  **-izrada plakata.** |
| **Vremenik aktivnosti, programa**  **i/ili projekta:** | **Pet nastavnih sati tijekom mjeseca travnja** |
| **Način vrednovanja i način korištenja rezultata vrednovanja:** | **Uspjeh u nastavi prirode i hrvatskog jezika. Razgovor o postignućima.** |
| **Detaljan troškovnik aktivnosti, programa**  **i/ili projekta:** | **Potrošni materijal** |

**10.3. Životne zajednice**

|  |  |
| --- | --- |
| **Naziv aktivnosti, programa**  **i/ili projekta:** | **Životne zajednice: travnjak, šuma i voda te očuvanje eko-sustava** |
| **Razred:** | **MŠ + PRO u Vukelić Selu i Rudinci** |
| **Planirani broj učenika:** | **15** |
| **Planirani broj sati:** | **6 sati** |
| **Cilj aktivnosti, programa**  **i/ili projekta:** | * **Upoznati učenike s glavnim obilježjima travnjaka, šuma i voda** |
| **Zadaci aktivnosti, programa**  **i/ili projekta:** | * **Informiranje učenika o funkcioniranju eko-sustava travnjaka, šuma i voda** * **Vježbati zapažanje, prepoznavanje, imenovanje i pravilno prikupljanje biljaka** |
| **Nositelj/i aktivnosti, programa**  **i/ili projekta i njihova odgovornost:** | **Učitelji RN, učitelj prirode i razrednici** |
| **Način realizacije aktivnosti, programa**  **i/ili projekta:** | **-predavanje**  **-individualni rad**  **-rad u grupama**  **-istraživački rad**  **-boravak u prirodi**  **-promatranje i prikupljanje primjeraka bilja**  **-izrada herbarija.** |
| **Vremenik aktivnosti, programa**  **i/ili projekta:** | **Šest sati tijekom mjeseca travnja ili svibnja** |
| **Način vrednovanja i način korištenja rezultata vrednovanja:** | **Uspjeh u nastavi prirode i društva. Razgovor o postignućima.** |
| **Detaljan troškovnik aktivnosti, programa**  **i/ili projekta:** | **Potrošni materijal** |

***11. IZVANNASTAVNE AKTIVNOSTI***

Temeljna je svrha izvannastavnih aktivnosti poticati stvaralaštvo i darovitost učenika, promicati opću komunikacijsku kulturu, humanistički odgoj, socijalizaciju te pripremati za obiteljski i društveni život. Programi izvannastavnih aktivnosti primarno su u ulozi kulturne razonode, rekreacije te razvitka osobnosti učenika.

U školskoj godini 2014./15. realizirat će se slijedeće izvannastavne aktivnosti:

**11.1. Sigurno u prometu**

|  |  |
| --- | --- |
| **Naziv aktivnosti, programa**  **i/ili projekta:** | **Sigurno u prometu** |
| **Razred:** | **4. i 5. razred** |
| **Planirani broj učenika:** | **4 (2 djevojčice i 2 dječaka)** |
| **Planirani broj sati:** | **6 sati** |
| **Cilj aktivnosti, programa**  **i/ili projekta:** | * **Upoznati učenike s pravilnim i sigurnim načinom ponašanja u prometu i prometnom kulturom** |
| **Zadaci aktivnosti, programa**  **i/ili projekta:** | * **Informiranje učenika o prometu** * **Informiranje učenika o prometnim pravilima** * **Vježbanje učenika sigurnom ponašanju u prometu kao pješaka i vizača bicikla** |
| **Nositelj/i aktivnosti, programa**  **i/ili projekta i njihova odgovornost:** | **Školski pedagog** |
| **Način realizacije aktivnosti, programa**  **i/ili projekta:** | **-redovita suradnja školskog pedagoga i županijske organizacije Hrvatskog autokluba koji je inicijator i organizator projekta**  **-suradnja školskog pedagoga i roditelja koji žele uključiti svoju djecu u projekt kako bi se osigurala što veća podrška učenicima**  **-distribucija HAK-ovih edukativnih materijala o prometu učenicima**  **-vježbanje učenika pravilnoj vožnji biciklom i usvajanje svih potrebnih prometnih pravila**  **-organizacija odlazaka učenika na natjecanja iz projekta „Sigurno u prometu“** |
| **Vremenik aktivnosti, programa**  **i/ili projekta:** | **Tijekom drugog polugodišta** |
| **Način vrednovanja i način korištenja rezultata vrednovanja:** | **Uspjeh na natjecanjima. Razgovor o dojmovima i postignućima.** |
| **Detaljan troškovnik aktivnosti, programa**  **i/ili projekta:** | **Troškovi odlaska i pratnje na natjecanja.** |

**11.2. Dramsko-recitatorska grupa**

|  |  |
| --- | --- |
| **Naziv aktivnosti, programa**  **i/ili projekta:** | **Dramsko-recitatorska grupa** |
| **Razred:** | **1.-8. razred + PRO u Vukelić Selu i Rudinci** |
| **Planirani broj učenika:** | **32** |
| **Planirani broj sati:** | **1 sat tjedno** |
| **Ciljevi aktivnosti, programa**  **i/ili projekta:** | * **potpora jezičnom i umjetničkom izražavanju učenika** |
| **Namjena aktivnosti, programa**  **i/ili projekta:** | **Svim učenicima zainteresiranima za literarno, dramsko i recitatorsko izražavanje** |
| **Nositelj/i aktivnosti, programa**  **i/ili projekta i njihova odgovornost:** | **Mirjana Prša, uč. hrv.jez. i učiteljice razredne nastave** |
| **Način realizacije aktivnosti, programa**  **i/ili projekta:** | **-individualni rad**  **-rad u grupama**  **-osmišljavanje nastupa povodom obilježavanja pojedinih dana koji se posebno obilježavaju u školi**  **-prema pokazanim interesima učenika njihovo sudjelovanje na smotrama i natjecanjima ili objavljivanje radova u časopisima**  **-potpora izradi individualnih uradaka kod učenika nevezanih za određenu školsku temu** |
| **Vremenik aktivnosti, programa**  **i/ili projekta:** | **Jedan sat tjedno tijekom nastavne godine** |
| **Način vrednovanja i način korištenja**  **rezultata vrednovanja:** | **Uspjeh nastupa grupe na školskim priredbama; uspjeh učenika na natjecanjima i smotrama. Uspjeh učenika iz predmeta hrvatski jezik. Razgovor i analiza postignuća.** |
| **Detaljan troškovnik aktivnosti, programa**  **i/ili projekta:** | **Potrošni materijal** |

**11.3. Pjevački zbor**

|  |  |
| --- | --- |
| **Naziv aktivnosti, programa**  **i/ili projekta:** | **Pjevački zbor** |
| **Razred:** | **1.-8. razred + PRO u Vukelić Selu i Rudinci** |
| **Planirani broj učenika:** | **32** |
| **Planirani broj sati:** | **1 sat tjedno** |
| **Ciljevi aktivnosti, programa**  **i/ili projekta:** | * **potpora glazbenom izražavanju učenika** |
| **Namjena aktivnosti, programa**  **i/ili projekta:** | **Svim učenicima zainteresiranima za glazbeno izražavanje** |
| **Nositelj/i aktivnosti, programa**  **i/ili projekta i njihova odgovornost:** | **Zorka Munjas, uč. i druge učiteljice razredne nastave** |
| **Način realizacije aktivnosti, programa**  **i/ili projekta:** | **-rad u grupama**  **-izvođenje glazbenih djela povodom obilježavanja pojedinih dana koji se posebno obilježavaju u školi**  **-prema pokazanim interesima učenika njihovo sudjelovanje na smotrama i natjecanjima**  **-potpora osobnom glazbenom razvoju pojedinaca** |
| **Vremenik aktivnosti, programa**  **i/ili projekta:** | **Jedan sat tjedno tijekom nastavne godine** |
| **Način vrednovanja i način korištenja**  **rezultata vrednovanja:** | **Uspjeh nastupa na školskim priredbama; uspjeh učenika na natjecanjima i smotrama. Uspjeh učenika iz predmeta glazbena kultura. Razgovor i analiza postignuća.** |
| **Detaljan troškovnik aktivnosti, programa**  **i/ili projekta:** | **Potrošni materijal** |
|  |  |

***5. IZLETI I EKSKURZIJE***

Svi razredi realizirat će jedan jednodnevni izlet.

Drugi jednodnevni izleti organizirat će se ako se za to pokaže potreba (tematske izložbe i sl.). Voditelji izleta su razrednici.

**5.1. Izlet u Istru**

|  |  |
| --- | --- |
| **Naziv aktivnosti, programa**  **i/ili projekta:** | **Izlet u Istru** |
| **Razred:** | **1.-8. razred MŠ + PRO u Vukelić Selu i Rudinci** |
| **Planirani broj učenika:** | **32** |
| **Planirani broj sati:** | **12 sati** |
| **Cilj aktivnosti, programa**  **i/ili projekta:** | * **Upoznati učenike s geografskim osobinama te prirodnim, kulturnim i drugim znamenitostima Istre** |
| **Zadaci aktivnosti, programa**  **i/ili projekta:** | * **Obilazak „Aleje glagoljaša“, gradova Pazina, Poreča, Rovinja i Pule te Limskog kanala** * **Obilasci starih gradskih jezgri i važnijih spomenika** |
| **Nositelj/i aktivnosti, programa**  **i/ili projekta i njihova odgovornost:** | **Razrednici i učitelji geografije, povijesti, hrvatskog jezika, glazbene kulture i likovne kulture** |
| **Način realizacije aktivnosti, programa**  **i/ili projekta:** | **-prethodno upoznavanje s Istrom na nastavi geografije, hrvatskog jezika, likovne kulture, povijesti, glazbene kulture, prirode i biologije**  **-izrada učeničkih referata na pojedine teme koje će se izlagati tijekom vožnje autobusom i na terenu**  **-izlaganja učitelja i stručnog vodiča** |
| **Vremenik aktivnosti, programa**  **i/ili projekta:** | **Dvanaest sati tijekom mjeseca lipnja** |
| **Način vrednovanja i način korištenja rezultata vrednovanja:** | **-Na povratku s izleta izrada manjeg pisanog rada na temu izleta**  **-razgovor na satu razredne zajednice o izletu**  **-korištenje novih spoznaja u budućem školskom radu** |
| **Detaljan troškovnik aktivnosti, programa**  **i/ili projekta:** | **Sredstva se osiguravaju iz proračuna lokalne samouprave** |

**Ravnatelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ivan Bronzović, dipl. uč.**

**Predsjednica Školskog odbora:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**